Apr 20,2015
ప్రజాస్వామిక విధానంలో చర్చ జరగాలి: ట్రారు
ముంబయి : ఇంటర్‌నెట్‌ సమానత్వం (నెట్‌ న్యూటీలిటీ) విషయమై టెలికాం నియంత్రణ సంస ట్రారు పెదవి విప్పింది. ఈ విషయంమై జరుగుతున్న చర్చలో గొంతెత్తి తీవ్రంగా నినదించినంత మాత్రాన గెెలుపు పొందవచ్చనుకోవడం సబబు కాదని ట్రారు ఛైర్మన్‌ రాహుల్‌ కుల్లార్‌ అన్నారు. అగ్రరాజ్యాలైన అమెరికా, బ్రిటన్‌ వంటి దేశాలలో కూడా ఈ అంశంపై ఇప్పటికీ స్పష్టత లేదని ఆయన అన్నారు. సంస ్థలు, వ్యక్తులు, కంపెనీలకు ప్రాధాన్యతను ఇవ్వకుండా అన్ని వెబ్‌సైట్లను సమాన దృష్టి వీక్షకులకు అందించడమే నెట్‌ సమానత్వం. ఎయిర్‌టెల్‌ జీరో, ఇంటర్‌నెట్‌.ఆర్గ్‌ తదితర ప్రత్యేక ప్లాట్‌ఫాంలు ఇటీవల మార్కెట్లోకి వచ్చిన నేపథ్యంలో సమానత్వంపై దేశ వ్యాప్త అన్‌లైన్‌ ఉద్యమం మొదలైన సంగతి తెలిసిందే. ఈ అంశంపై టెలికాం నియంత్రణ సంస్థ ఇప్పటికే చర్చాపత్రాన్ని విడుదల చేసింది. నెట్‌ సమానత్వంపై ప్రజాస్వామ్య విధానంలో చర్చ జరగాలి అని ఆయన అభిప్రాయపడ్డారు. అది ఇంకా జరగాల్సి ఉందని ట్రారు ఛైర్మన్‌ వివరించారు. ఆవేశంతో తీవ్రంగా చేసే ఎలాంటి వాదనలు గెలవవని..ఇరువైపుల వారు దీనిపై శాంతంగా తగిన కారణాలతో చర్చలు జరపడమే ఇందుకు సరైన పరిష్కారమని ఆయన తెలిపారు. నెట్‌ సమానత్వంపై వివిధ దేశాలలో వివిధ విధానాలు అమలులో ఉన్నాయని ఆయన వివరించారు. బ్రిటన్‌, ఐరోపాలోని కొన్ని ప్రాంతాలలో నెట్‌ సామానత్వం పూర్తిగా అమలు కావడం లేదని కుల్లార్‌ వివరించారు. అలాగే అమెరికా వంటి దేశాలలో జీరో రేటింగ్‌ ప్లానులను అనుమతిస్తున్నట్లు ఆయన వివరించారు. ఈ అంశంపై ట్రారు సైట్‌ వేదికగా ఏర్పాటు చేసిన చర్చాపత్రంపై ఆయన వివరణనిస్తూ నెట్‌ సమానత్వంకు ఎలాంటి అవరోధం కలిగించవద్దంటూ ఇప్పటి వరకు తమకు ఎనిమిది లక్షల అర్జీలు అందాయని ఆయన వివరించారు. ఇరువర్గాల వారు తమతమ వాదనలను వినిపిస్తున్నారని కుల్లార్‌ తెలిపారు. మేము వారితో చర్చలు జరిపే ప్రక్రియ కొనసాగుతోంది అని ఆయన తెలిపారు. ప్రతి ఒక్కరు తమతమ వాదనలతో ముందుకు రానివ్వండి.. ఆ తరువాత మా తదుపరి కార్యచరణను ప్రకటిస్తాం అని కుల్లార్‌ అన్నారు.
మీ స్నేహితులకు రికమెండ్ చెయ్యండి